Ny fahafahana

I-FAMARITANA 

  1-Ara-piforonan-teny: 
Ny atao hoe fahafahana dia azo avy amin'ny fototeny hoe: "afaka ", midika hoe: fialana amin'ny geja na sakana.

 2-Ara-kevitra: 
•Ny fahafahana dia famelana ny olona iray hanao izay tiany hatao rehetra , izany hoe, miaina malalaka tsy misy faneriterena.

•Ny fahafahana dia midika fahaleovan-tena, izany hoe, fananana zo manokana, fanana ny maha izy azy ny tena.

•Ny fahafahana ihany koa, dia fialana amin'ny fanangejana sy ny fanandevozana, fialana amin'ny didy jadona, mizaka tena ary mijoro amin'ny maha izy azy.

 3-Araka ny hevitry ny mpanoratra: 
•Hoy Georges ANDRIAMANANTENA, ao amin'ny tononkalony mitondra ny lohateny hoe: "Ny tantara":

Raha tsy misy andro tapaka,

Moa ianao olon'afaka?

Ny fahafahana androany,

Misy maty ho an'izany

DINITRAhttps://poetawebs.e-monsite.com/pages/sorapiainana/page-35-1.html, tak 119,

6 desambra 1996

Izany hoe, ny fahafahana dia tsy mora azo fa mila takiana mafy mihitsy, misy ady.

•Hoy i Clarisse RATSIFANDRIHAMANANA, ao amin'ny tononkalo, mitondra ny lohateny hoe: "Inoako ny fahafahana"

Ny fahafahana iriako, ny fahafahana tadiaviko,

Tsy ho ahy irery ihany, fa ireo izay notiaviko,

Ato iriako koa hifoka ilay antitra angatahina,

Namboloiny isanadro ao an-dalam-pivavahana.

Gazety: inona no vaovao?

Ny fahafahana dia natao ho an'ny vahoaka rehetra.

 II-NY KARAZAM-PAHAFAHANA 

Misy karazany roa ny fahafahana:

•Fahafahan'ny isambatan'olona na sokajin'olona

•Fahafahan'ny firenena na fahaleovan-tenam-pirenana.

 III-NY LANJA AMAN-KASIN'NY FAHAFAHANA 

Zava-dehibe sy sarobidy eo amin'ny fiainan'ny olona ny fahafahana. Mitaky adidy aman'andraikitra lehibe eo amin'ny fiainana anefa ny fahafahana, noho izany, ny olona afaka dia olona gejain'ny adidy sy ny olona aman'andraikitra isankarazany, olona mahalala tsara ny andraikitra manandrify azy.https://fr.scribd.com/document/587298280/Malagasy-2nd

 IV-NY TOETRA TAKIAN'NY FAHAFAHANA 

Ny fananana fahafahana dia midika ho fanaovana izay tiana atao fa fehezin'ny saina mandanjalanja sy ny fitsipika apetrakin'ny fiarahamonina ary ny lalàna eto amin'ny tany sy ny firenena.

Ny hoe saina ma'danjalanja anan'ny tsirairay dia olombelona izay miavaka amin'ny biby nohon'ny saina , afaka mametra ny fihetsiny sy ny teny avoakany.

 V- NY VOKATRY NY FANANANA FAHAFAHANA 

 1-Voka-dratsy: 
•Manao fanaparam-pahefana ny olona iray tompon-pahefana,

•Lasa manao fihoaram-pefy,

•Miteraka fitiavan-tena sy fireherehana,

•Fanaovana tsinontsinona ny hafa.

 2-Vokatra tsara: 
•Mampilamina sy mampirindra ny fiainam-piarahamonina,

•Malalaka ny fomba fanehoan-kevitra,

•Mahatonga ny fahaleovan-tenan'ny tsirairay,

•Manjaka ny demokrasia,

Mampitombo ny hasina.

 LOHARANO 

1-https://fr.scribd.com/document/587298280/Malagasy-2nd

2-http://plateforme.education.mg/bibliotheque-numerique/course/view.php?id=511fahafahanz